**Sociálne služby Myjava, nám.M.R.Štefánika 560/4, 907 01 Myjava**

č. VK/2024/2

**Sociálne služby Myjava, n.o.**

vyhlasuje podľa ustanovenia § 5 zákona NR SR č. 552/2003Z. z. o výkone práce vo verejnom záujme v znení neskorších predpisov

**v ý b e r o v é k o n a n i e**

na obsadenie pracovnej pozície –

**sociálny pracovník/pracovníčka Útulku**

**Miesto výkonu práce:** ul. Trokanova 236, 907 01 Myjava

**Nástup do zamestnania:** ihneď

**Druh pracovného pomeru:** 100% úväzok

Do výberového konania sa môžu prihlásiť uchádzači spĺňajúci nasledovné kvalifikačné predpoklady a podmienky:

* **ukončené vysokoškolské vzdelanie II. stupňa v odbore sociálna práca, špecializácia sociálna práca**
* bezúhonnosť – výpis z registra trestov,
* znalosť všeobecne záväzných predpisov (zákona NR SR č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov a pod.),
* schopnosť tvorby projektov a participácia na ich realizácii,
* organizačné schopnosti a schopnosť samostatnej práce,
* zručnosti:
* *interpersonálne* – byť empatický, asertívne konať a vystupovať, utvárať a udržiavať dobré medziľudské vzťahy a pracovné vzťahy, pracovať samostatne aj v kolektíve, vedieť samostatne riešiť konfliktné situácie
* *rozhodovacie* – schopnosť dať adekvátne odporúčania s ohľadom na jednotlivca, skupinu resp. rodinu, spolupracovať s nimi, ak si to okolnosti vyžadujú
* *administratívne* – organizovať, monitorovať prácu, riešiť časové rozvrhy s ohľadom na efektívnosť.
* užívateľské schopnosti práce s PC (MS Office, Word, Excel, Power Point, Internet),
* spôsobilosť na právne úkony v plnom rozsahu,
* zdravotná spôsobilosť na prácu, ktorá má byť vykonávaná.

Uchádzači spĺňajúci vyššie uvedené podmienky zašlú písomnú žiadosť o zaradenie do výberového konania s nasledovnými prílohami\*:

* žiadosť o zaradenie do výberového konania, musí byť označená číslom, pod ktorým bolo výberové konanie vyhlásené
* motivačný list
* profesijný štruktúrovaný životopis
* doklad o vysokoškolskom vzdelaní (overená kópia diplomu alebo iného rovnocenného dokladu o najvyššom dosiahnutom vzdelaní,
* doklady o absolvovanom ďalšom vzdelávaní (fotokópie),
* doklad - preukázanie dĺžky odbornej praxe
* výpis z registra trestov nie starší ako 3 mesiace,
* písomné čestné vyhlásenie o spôsobilosti na právne úkony v plnom rozsahu,
* písomné čestné vyhlásenie o zdravotnej spôsobilosti na prácu, ktorá má byť vykonávaná,
* písomné čestné vyhlásenie o pravdivosti všetkých údajov uvádzaných v žiadosti a predložených dokladoch,
* písomný súhlas uchádzača so spracovávaním a evidenciou osobných údajov podľa zákona č. 18/2018 Z. z. o ochrane osobných údajov,
* presná poštová adresa pre doručovanie písomností, e – mailová adresa a telefonický kontakt

\*Nepriloženie niektorého z požadovaných dokladov môže byť dôvodom na vyradenie uchádzača z výberového konania.

**najneskôr 22.07.2024**

(rozhoduje dátum podania na poštovej pečiatke)

v zalepenej obálke s označením

**NEOTVÁRAŤ**

**„Výberové konanie – sociálny pracovník Útulku a Nocľahárne Myjava“**

na adresu: **Sociálne služby Myjava, nám.M.R.Štefánika 560/4, 907 01 Myjava**

e – mail: **jana.galikova@myjava.sk**

Žiadosť o zaradenie do výberového konania možno podať písomne alebo elektronickými prostriedkami. Ak uchádzač podá žiadosť elektronickými prostriedkami, je povinný doručiť ju spolu s požadovanými dokladmi aj písomne, najneskôr v deň uskutočnenia výberového konania pred jeho začatím, v opačnom prípade mu nebude umožnená účasť na vyhlásenom výberovom konaní. Rozhodujúcim pri určení splnenia lehoty na podanie žiadosti uchádzača o zaradenie do výberového konania, je dátum podania žiadosti spolu s požadovanými dokladmi na poštovej pečiatke, alebo dátum podania žiadosti v elektronickej forme kontaktnej osobe.

O dátume, mieste a čase výberového konania budú uchádzači spĺňajúci podmienky zaradenia do výberového konania informovaní písomne najmenej 7 dní pred začatím výberového konania, na kontaktnej adrese uvedenej v životopise

Sociálne služby Myjava, n.o. Myjava si vyhradzuje právo nezaradiť do výberového konania uchádzačov, ktoré nebudú spĺňať kvalifikačné predpoklady, nedoručia niektorý z požadovaných dokladov, alebo zrušiť výberové konanie.

Sociálne služby Myjava, n.o. v zmysle zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme poskytne plat minimálne vo výške 973,00 eur v závislosti od dĺžky započítateľnej praxe v zmysle ustanovení zákona o odmeňovaní zamestnancov pri výkone práce vo verejnom záujme, plus navýšenie tarifného platu o 5% pre sociálneho pracovníka, po skončení skúšobnej doby, možnosť priznania osobného príplatku.

Na základe výsledkov určí výberová komisia poradie uchádzačov, zverejní výsledok výberového konania a do 10 dní od jeho skončenia písomne oznámi uchádzačom výsledok výberového konania.

V Myjave, dňa 29.5.2024

 Mgr. Jana Gáliková

 riaditeľka